Òrgans competents per a l'exercici del control
Efectes dels informes i informes d'actuació
L'article 15 de la Llei 12/2004, de 27 de desembre, de mesures financeres modifica l'article 69 del Text refós de la Llei de finances públiques de Catalunya que resta redactat de la manera següent:
No resten sotmeses a intervenció prèvia les despeses de material no inventariable, i també les de caràcter periòdic i altres de tracte successiu, un cop intervinguda la despesa inicial de l'acte o del contracte del qual deriven, o llurs modificacions.
Per Ordre del conseller o consellera d'Economia i Finances, i a proposta de l'interventor o interventora general, es pot substituir la fiscalització prèvia per actuacions de control a posteriori en els àmbits de determinats expedients relatius a les subvencions, a les transferències a ens públics i a d'altres que es puguin determinar d'una quantia individualitzada no significativa.
En la dita Ordre s'han de determinar quins tipus d'expedients poden ésser objecte d'aquestes actuacions de control a posteriori, a més del procediment i del seu abast."
Així mateix, l'esmentada Llei, en l'article 18 modifica l'apartat 2 de l'article 23 de la Llei 25/1998, de 31 de desembre, de mesures administratives, fiscals i d'adaptació a l'euro, i suprimeix el tràmit de la fiscalització prèvia dels contractes menors.
A la vista de les disposicions referenciades, cal establir el procediment de control que substitueixi el de control previ que estant realitzant els departaments, entitats autònomes, entitats gestores de la Seguretat Social i Servei Català de la Salut.
Per tot això, per tal d'establir la modalitat, l'abast i procediment de control en diverses àrees de despesa i en l'ús de les facultats que em dóna l'article 69 del Text refós de la Llei de finances públiques de Catalunya,
1.1 L'objecte d'aquesta Ordre és l'establiment i la regulació del procediment a seguir per part de l'Intervenció General pel que fa al control dels expedients següents:
a) En matèria de despeses derivades de la contractació administrativa: els contractes menors regulats en els articles 56, 121,176 i 201 del Real decret legislatiu 2/2000, de 16 de juny, pel qual s'aprova el Text refós de la Llei de contractes ce les administracions públiques.
b) En matèria de despeses derivades de la gestió del personal que presta els seus serveis a la Generalitat de Catalunya:
La contractació o nomenament de personal substitut, entès com aquells expedients de contractació laboral o nomenament d'interins que es realitzen per substituir a treballadors, funcionaris o estatutaris amb dret a reserva del lloc de treball i que es contracta o nomena temporalment per cobrir l'absència del treballador, funcionari o estatutari substituït.
El venciment de triennis, entès com aquells expedients que consisteixen en el reconeixement de la quantitat que correspon abonar per grup a cada funcionari o personal laboral per cada tres anys de serveis.
No inclou aquells expedients de reconeixement de serveis previs establerts en la disposició addicional dotzena del Decret legislatiu 1/1997, de 31 d'octubre, pel qual s'aprova la refosa en un text únic dels preceptes de determinats textos legals vigents a Catalunya en matèria de funció pública, i en la normativa laboral i/o sectorial corresponent.
La liquidació de les hores extraordinàries, entès com aquells expedients que reconeixen la retribució de la realització de serveis extraordinaris prestat fora de la jornada habitual de treball.
Les indemnitzacions per raó del servei: dietes i assistències a òrgans col·legiats, tribunals i cursos de col·laboració.
Inclou tots aquells expedients que donen origen a les indemnitzacions previstes en el Decret 337/ 1998, de 17 d'octubre, de regulació i actualització d'indemnitzacions per raó de serveis a la Generalitat de Catalunya, o altre normativa laboral o sectorial d'aplicació.
1.2 Els preceptes d'aquesta Ordre són d'obligat compliment en els àmbits d'actuació següents:
Les entitats autònomes de naturalesa administrativa.
Les entitats gestores de la Seguretat Social.
2.1 La modalitat de control que s'estableix per fer el seguiment de la realització de les despeses derivades de les matèries definides en l'article anterior és el control posterior.
2.2 El control posterior consisteix en la comprovació de tots aquells actes, expedients, documents, control de registres comptables, sistemes informàtics i bases de dades dels quals se'n deriven obligacions de caràcter econòmic, que es realitza un cop l'òrgan competent ha reconegut l'esmentada obligació.
3.1 El control posterior té per objecte comprovar, en la periodicitat que es determini per la Intervenció General, que les despeses derivades de les matèries assenyalades en l'article 1 d'aquesta Ordre, s'han ajustat a les normes jurídiques i procedimentals establertes per a cada matèria.
3.2 En concret, el control consistirà en:
a) Analitzar que els actes i els procediments aplicats en la gestió s'han desenvolupat i asseguren el compliment d'allò que estableix la normativa per a la contractació en les administracions públiques, així com el que estableix la normativa per a la Funció Pública si s'escau.
b) Verificar i comprovar que les despeses es corresponen amb la finalitat prevista, mitjançant l'examen dels documents acreditatius i, si s'escau, de la verificació material d'aquella.
c) Revisar, a la vista de la totalitat de la documentació d'un expedient que els actes i les despeses corresponents s'han comptabilitzat adequadament.
d) Verificar aquelles altres que, en el seu cas, determini la Intervenció General.
5.1 El control posterior de les matèries objecte d'aquesta Ordre s'ha d'exercir verificant la totalitat.o bé parcialment amb tècniques de mostreig. dels actes, documents o expedients, d'acord amb el procediment que a l'efecte estableixi la Intervenció General.
5.2 L'exercici del control posterior de les àrees de despesa que són objecte d'aquesta Ordre comporta la verificació del compliment de legalitat i la verificació del compliment de la finalitat prevista, mitjançant l'examen dels documents acreditatius i, si s'escau, de la verificació material d'aquella.
6.1 D'acord amb el que estableixen els articles 68 i 71 del Decret legislatiu 9/1994, de 13 de juliol, pel qual s'aprova el Text refós de la Llei de finances públiques de Catalunya, el control posterior és competència de la Intervenció General de la Generalitat de Catalunya i es realitza a través dels òrgans dels seus serveis centrals, de les intervencions delegades, territorials i dels funcionaris o altre personal de la seva estructura organitzativa que aquella designi.
6.2 La Intervenció General proposarà l'òrgan/s o unitats competents i l'àmbit d'actuació per exercir i materialitzar el control posterior mitjançant la proposta de Pla anual previst en l'article 7 d'aquesta Ordre.
6.3 L'òrgan de control actuant pot utilitzar tots els mitjans materials i personals que tingui a la seva disposició.
A aquests efectes podrà fer encàrrecs específics al personal que tingui assignat sota la seva dependència per realitzar aquesta tasca.
L'unitat de control actuant ha de comunicar al titular de l'òrgan o ens controlat l'inici de les actuacions de control, determinant les matèries previstes en l'article 1 d'aquesta Ordre, així com el període objecte del control.
En el supòsit que el control es faci pels serveis centrals de la Intervenció General, la comunicació l'ha de realitzar l'interventor general.
8.2 Desenvolupament del treball.
L'unitat de control actuant és l'encarregada de planificar, dirigir i supervisar els treballs, sota les directrius emeses per la Intervenció General.
8.2.1 Per a la realització del control, la unitat de control actuant sol·licitarà del òrgans de gestió corresponents, els expedients, documents i antecedents necessaris.
8.2.2 L'equip designat, si s'escau, pot personar-se en les dependències on es custodiïn els documents o expedients que s'està controlant.
8.2.3 L'òrgan de control actuant haurà de sol·licitar l'autorització a l'interventor general, quan en el desenvolupament dels controls dels actes, els documents i els expedients hi hagin indicis d'una incorrecta destinació i consideri necessari la retenció de factures o expedients, o la circularització amb tercers.
Un cop finalitzats els treballs de control, l'òrgan de control actuant ha d'emetre un informe escrit on detallarà els expedients sotmesos a control, els fets, les conclusions dels treballs i les recomanacions que es derivin de la seva actuació.
L'informe emès tindrà caràcter provisional.
8.3.1 Aquests informes han de realitzar-se en la periodicitat que determini l'interventor general i, en tot cas, n'ha emetre un anualment.
8.3.2 Es podran emetre informes puntuals i recomanar actuacions immediates quan del control efectuat es derivi que es poden causar perjudicis a la Hisenda de la Generalitat.
8.3.3 L'òrgan actuant ha de trametre els informes provisionals a l'òrgan gestor corresponent.
8.3.4 En el termini de 15 dies des de la recepció de l'informe, l'òrgan gestor pot formular les al·legacions que consideri oportunes.
8.3.5 En base a l'informe provisional i a les al·legacions rebudes, l'òrgan de control ha d'emetre l'informe definitiu.
8.3.6 Si les al·legacions no són acceptades i l'òrgan de control ho considera convenient, ho traslladarà a l'interventor general, perquè actuï de conformitat amb els preceptes d'aquesta Ordre.
8.3.7 Si no es rep cap al·legació en el termini establert, l'informe provisional s'elevarà a definitiu.
8.3.8 Una còpia d'aquests informes s'ha de trametre a l'interventor general.
8.4 Estructura i contingut dels informes.
L'estructura i el contingut dels informes es desenvoluparà d'acord amb el model que estableixi la Intervenció General.
9.1 Un cop comunicades formalment a l'òrgan gestor les recomanacions de l'informe definitiu, aquest és l'encarregat de dur-les a terme.
En cas contrari, pot presentar les seves discrepàncies formalment.
En el supòsit que siguin acceptades per l'òrgan de control actuant, aquest emetrà un nou informe definitiu modificant l'anterior.
9.2 L'òrgan de control actuant ha de trametre a l'interventor general una proposta d'informe d'actuació, quan es doni algun o alguns dels següents supòsits per part de l'òrgan gestor:
a) Manifesti discrepàncies amb les conclusions i recomanacions de l'informe i no siguin acceptades per l'òrgan de control.
b) No faci cap al·legació, malgrat l'informe posi de manifest deficiències en la gestió i contingui recomanacions.
c) Hagi acceptat les recomanacions de l'òrgan de control, presentat un calendari per a la correcció i hagin transcorregut més de tres mesos sense que s'hagin dut a terme les actuacions.
9.3 L'interventor general trametrà l'informe d'actuació al màxim òrgan competent en les matèries objecte d'aquesta Ordre de l'entitat o unitat afectada, per tal que, en el termini de 15 dies des de la recepció de l'informe, pugui formular, si s'escau, les al·legacions que consideri oportunes.
Aquest últim haurà de manifestar expressament la disconformitat o conformitat amb les mesures i recomanacions formulades.
9.4 En cas de disconformitat amb les propostes i recomanacions formulades, l'interventor general ho elevarà al conseller d'Economia i Finances per tal que, si ho considera adient, prengui les mesures corresponents, d'acord amb el que estableix l'article 67 del Text refós de la Llei de finances públiques de Catalunya.
10.1 Quan en l'exercici del control posterior es determini, ja sigui per causa d'un error de fet o per manca de justificació, que el pagament derivat de les obligacions reconegudes és indegut, l'òrgan de control actuant ho posarà en coneixement de l'òrgan gestor, el qual, si no manifesta disconformitat, haurà de procedir a efectuar el seu ingrés al Tresor de la Generalitat de Catalunya seguint el procediment establert en el títol VI de la Llei 30/1992, de regim jurídic de les administracions públiques i del procediment administratiu comú.
10.2 En el cas de les despeses derivades d'expedients de gestió de personal, l'òrgan gestor, dins del procediment de reintegrament, ha de proposar al perceptor de la quantitat indeguda la possibilitat de compensar les quantitats a reintegrar en properes liquidacions o abonaments que hagi de rebre.
Perquè la compensació pugui fer-se efectiva, cal la conformitat expressa de la persona obligada al reintegrament.
En cas contrari, s'ha de seguir el procediment establert en l'apartat anterior.
10.3 En el cas de disconformitat per part de l'òrgan gestor, el procediment a seguir serà aquell establert en l'article 67 del Text refós de la Llei de finances públiques de Catalunya.
11.1 Quan en l'exercici d'un control posterior es desprengui que els fets acreditats en un expedient poden ser susceptibles de constituir una infracció administrativa, comptable o penal o, si s'escau, d'un expedient de responsabilitat patrimonial o disciplinària, l'òrgan de control actuant emetrà un informe especial.
11.2 L'òrgan de control actuant trametrà l'informe especial a la Intervenció General fent constar:
a) Les presumptes infraccions, amb descripció de les causes i fets que determinen la seva inclusió en la corresponent infracció penal, administrativa i/o comptable.
b) La identificació del/s presumpte/s responsable/s.
c) Quan dels fets es derivi la presumpta responsabilitat comptable, la quantificació dels perjudicis causats.
11.3 L'interventor general ho posarà en coneixement del màxim responsable de l'entitat o unitat afectada, per a la iniciació de les actuacions administratives corresponents.
11.4 L'informe especial s'ha de formular en el moment en que es tingui coneixement de la possible malversació, dany o perjudici a la Hisenda de la Generalitat.
El control posterior establert en aquesta Ordre, no abasta a la comptabilització de les despeses que efectua cadascuna de les intervencions delegades i territorials dels departaments, entitats autònomes de caràcter administratiu, entitats gestores de la Seguretat Social i Servei Català de la Salut.
Per a la comptabilització de les despeses derivades de les matèries que són objecte d'aquesta Ordre, per part de les intervencions esmentades, només caldrà la comprovació de l'adequació del crèdit a la despesa que s'ha de realitzar i la verificació de la coherència del perceptor i l'import amb aquells que constin en la documentació adjunta al document comptable.
Els expedients que abans de l'entrada en vigor d'aquesta Ordre estiguin en tràmit de fiscalització han de seguir els procediments establerts per la normativa anterior fins a la finalització de la seva fiscalització.
S'entén finalitzada la fiscalització d'un expedient quan aquesta s'ha realitzat de conformitat.